Otakar Janecký

Otakar Janecký (s. 26. joulukuuta 1960 Pardubice, Tšekkoslovakia) on entinen tšekkiläinen jääkiekkoilija. Pelipaikaltaan hän oli keskushyökkääjä, joskin viimeisillä pelikausillaan hänet nähtiin myös puolustajan paikalla.

Janecký on SM-liigassa toiseksi eniten tehopisteitä kerännyt ulkomaalainen.

Eric Perrin ohitti Janeckyn joulukuussa 2017 SM-liigan tehopisteissä.

1990-luvun alun ketjukaveri Jokereista, Teemu Selänne, on muistellut "Oton" olleen puhdaspiirteinen pelintekijä, joka ei edes pahemmin piitannut maalinteosta, vaan pyrki aina syöttämään laitahyökkääjilleen. Selänne arvioi Janeckýn olleen "Jevgeni Artjuhinin jälkeen vahvin pelaaja, jonka kanssa olen ikinä pelannut."

Hänen poikansa Otakar Janecký nuorempi on myös jääkiekkoilija, joka on pelannut Joensuun Jokipojissa.

Ura
HC Pardubice
Janecký aloitti uransa Tšekkoslovakian pääsarjassa HC Pardubicessa, jossa hän pelasi kaudet 1978–1990. Vuonna 1989 hän voitti sarjan syöttöpörssin 41 syötöllä 44 ottelussa.

SaiPa
Kaudeksi 1990–1991 Janecký siirtyi Suomeen pelaten yhden kauden SaiPassa, missä hän teki joukkueen syöttö- ja piste-ennätyksenhttp://www.saipa.fi/sivut/ennatykset. SaiPa:n pudottua SM-Liigasta kauden päätteeksi, Jokerit osti Janeckýn itselleen. 

Jokerit
Jokereissa Janecký voitti neljä SM-kultaa vuosina 1992, 1994, 1996 sekä 1997. Jokeriuransa aikana Janecký nousi erittäin suosituksi pelaajaksi kannattajien keskuudessa, ja moni pitääkin häntä Jokerien kaikkien aikojen parhaana pelaajana. Janeckýn ikimuistoisin jokerihetki lienee keväältä 1994, jolloin hän ratkaisi Suomen-mestaruuden Jokereille lyöden kiekon jatkoajalla ilmasta TPS:n maaliin.

Janeckýn katsotaan olleen tärkein yksittäinen pelaaja jokeridynastian luomisessa. Hän toimi keskushyökkääjänä monissa Jokerien 1990-luvun tähtiketjuissa. Näistä tunnetuimpia ovat Säilynoja–Janecký–Selänne ja Lind–Janecký–Varis. 1990-luvun puolivälissä hän muodosti Juha Jokiharjun kanssa persoonallisen parivaljakon. Pelitaitojensa ohella he eivät liiemmin olleet vastustajajoukkueen kannattajien suosiossa kaksikon silloin tällöin harrastamien teatraalisten kaatuilujen vuoksi. Tätä ”taiteenlajia” nähtiin Janeckýlta oikeastaan koko hänen SM-liigauransa ajan.

Janecký pelasi myös muutaman kauden Jokereissa harvinaisella desimaalipelinumerolla 91,1, joka viittasi joukkueen sponsorina toimineen radioaseman käyttämään ULA-taajuuteen.

Blues ja uran päätös Pardubicessa
Jokereissa kului kahdeksan kautta, ja yhden Bluesissa pelatun kauden (1999–2000) jälkeen hän palasi takaisin kotimaahansa ja HC Pardubiceen. Pardubicessa hän pelasi neljä kautta, kunnes lopetti uransa vuonna 2004.

 Maajoukkue 
Maajoukkueurallaan Janecký edusti Tšekkoslovakiaa 1992 talviolympialaisissa ja vuosien 1989 ja 1992 MM-kilpailuissa. Tšekin paidassa hän pelasi 1994 talviolympialaisissa sekä 1993 ja 1994 MM-kilpailuissa. Arvokilpailuista hän keräsi olympiapronssin ja kolme MM-pronssia.

       Vuosi Maa Kisat O M S P J 1989 Tšekkoslovakia MM-Kisat (pronssia) 10 4 2 6 2 1992 Tšekkoslovakia Olympialaiset (pronssia) 8 4 3 7 2 1992 Tšekkoslovakia MM-Kisat (pronssia) 8 1 4 5 6 1993 Tšekki MM-Kisat (pronssia) 8 1 4 5 2 1994 Tšekki Olympialaiset (5. sija) 8 2 5 7 6 1994 Tšekki MM-Kisat 6 0 2 2 0 Ynteensä 48 12 20 32 18

 Tilastot (seurataso)

 1978–79 HC Pardubice Extraliiga 10 1 0 1 0 – – – – – 1981–82 HC Pardubice Extraliiga 44 17 0 17 0 – – – – – 1982–83 HC Pardubice Extraliiga 44 18 0 18 0 – – – – – 1983–84 HC Pardubice Extraliiga 38 11 15 26 0 – – – – – 1984–85 HC Pardubice Extraliiga 43 9 25 34 40 – – – – – 1985–86 HC Pardubice Extraliiga 47 26 27 53 0 – – – – – 1986–87 HC Pardubice Extraliiga 43 17 23 40 48 – – – – – 1987–88 HC Pardubice Extraliiga 44 20 29 49 0 – – – – – 1988–89 HC Pardubice Extraliiga 44 13 41 54 0 – – – – –        MM  10  4  2  6  2 1989–90 HC Pardubice Extraliiga 44 22 28 50 0 – – – – – 1990–91 SaiPa SM-liiga 44 21 39 60 32 – – – – – 1991–92 Jokerit SM-liiga 42 17 35 52 49 10 2 11 13 6        OK  8  4  3  7  2                       MM  8  1  4  5  6 1992–93 Jokerit SM-liiga 46 10 43 53 56 3 2 5 7 4        MM  8  1  4  5  2  Jokerit Euroopan cup 4 0 3 3 0      1993–94 Jokerit SM-liiga 48 10 42 52 24 12 5 4 9 14        OK  8  2  5  7  6                       MM  6  0  2  2  0 1994–95 Jokerit SM-liiga 50 12 38 50 26 11 2 13 15 8  Jokerit Euroopan cup 4 1 2 3 0      1995–96 Jokerit SM-liiga 46 17 38 55 24 11 3 16 19 8   Jokerit Euroopan cup 3 1 4 5 2      1996–97 Jokerit SM-liiga 38 13 31 44 38 9 2 13 15 8   Jokerit EHL 6 3 4 7 2      1997–98 Jokerit SM-liiga 46 7 20 27 36 8 4 4 8 2  Jokerit EHL 6 2 2 4 2      1998–99 Jokerit SM-liiga 39 13 32 45 40 2 2 1 3 0  Jokerit EHL 6 1 7 8 0      1999–00 Blues SM-liiga 51 13 28 41 52 4 0 3 3 10 2000–01 HC Pardubice Extraliiga 48 10 29 39 26 7 0 6 6 0 2001–02 HC Pardubice Extraliiga 48 4 24 28 100 5 2 0 2 10 2002–03 HC Pardubice Extraliiga 44 5 14 19 32 18 2 2 4 6 2003–04 HC Pardubice Extraliiga 43 1 11 12 55 – – – – – SM-liiga Yhteensä 450 133 346 479 377 70 22 70 92 60 aikuisten arvokisat  48  12  20  32  18

 Saavutuksia 
 MM-kisoissa 1989, 1992, 1993 ja 1994
 talviolympialaisissa 1992 ja 1994
 SM-kultaa, pudotuspelien paras syöttäjä ja SM-liigan tähdistökentällisessä 1992 
 SM-liigan syöttöpörssin voittaja ja liigan paras pelaaja 1993
 SM-kultaa ja SM-liigan pudotuspelien paras pelaaja 1994
 SM-kultaa 1996
 SM-kultaa ja SM-liigan pudotuspelien paras pelaaja 1997
 Jokerit jäädytti Janeckýn pelinumeron 91
 HC Pardubice jäädytti Janeckýn pelinumeron
 valittu Suomen Jääkiekkoleijonaksi numero 181

Lähteet
Otakar Janecký Eurohockey-sivustolla

Viitteet

 Aiheesta muualla 

 MTV3:n uutinen Janeckýn siirtymisestä HC Pardubiceen
Janeckýn tiedot Jääkiekkomuseon sivulla

Luokka:Tšekkoslovakialaiset jääkiekkoilijat
Luokka:Tšekkoslovakialaiset olympiamitalistit
Luokka:Tšekkiläiset jääkiekkoilijat
Luokka:Jari Kurri -palkinnon voittajat
Luokka:Vuonna 1960 syntyneet
Luokka:Elävät henkilöt